დუშეთის მუნიციპალიტეტის საკრებულოს

დადგენილება №51
2010 წლის 22 ნოემბერი 

ქ.დუშეთი

„დუშეთის მუნიციპალიტეტის გამგეობის სივრცითი მოწყობის, არქიტექტურისა და მშენებლობის ზედამხედველობის სამსახურის დებულების დამტკიცების შესახებ“ დუშეთის მუნიციპალიტეტის საკრებულოს 2010 წლის 24 აგვისტოს №28 დადგენილებაში ცვლილებებისა და დამატებების შეტანის თაობაზე

საქართველოს ზოგადი ადმინისტრაციული კოდექსის 63-ე მუხლისა და „ნორმატიული აქტების შესახებ” საქართველოს კანონის მე-20 მუხლის მე-4 პუნქტის შესაბამისად, დუშეთის მუნიციპალიტეტის საკრებულო ადგენს:
1.
 შეტანილ იქნეს ცვლილებები და დამატებები დუშეთის მუნიციპალიტეტის საკრებულოს 2010 წლის 24 აგვისტოს №28 დადგენილებით დამტკიცებულ დუშეთის მუნიციპალიტეტის გამგეობის სივრცითი მოწყობის, არქიტექტურისა და მშენებლობის ზედამხედველობის სამსახურის დებულებაში:

ა)შეიცვალოს სამსახურის დასახელება და ჩამოყალიბდეს შემდეგი რედაქციით:
„დუშეთის მუნიციპალიტეტის გამგეობის სივრცითი მოწყობის, არქტიტექტურისა და ურბანული დაგეგმარების სამსახური”;

ა.ა) პირველ მუხლში შევიდეს ცვლილება და ჩამოყალიბდეს შემდეგი რედაქციით:

 „მუხლი 1. დუშეთის მუნიციპალიტეტის გამგეობის სივრცითი მოწყობის, არქტიტექტურისა და ურბანული დაგეგმარების სამსახური;”;
ა.ბ) პირველი მუხლის პირველი პუნქტი შეიცვალოს და ჩამოყალიბდეს შემდეგი რედაქციით:
„1. მუნიციპალიტეტის გამგეობის სივრცითი მოწყობის, არქიტექტურისა და ურბანული დაგეგმარების სამსახური (ტექსტში შემდგომში – სამსახური) არის მუნიციპალიტეტის გამგეობის სტრუქტურული ერთეული, რომელიც უზრუნველყოფს მუნიციპალიტეტის სივრცითი ტერიტორიული დაგეგმვისა და ქალაქთმშენებლობის დოკუმენტების შემუშავებას, მშენებლობის ნებართვების თაობაზე გადაწყვეტილებების მომზადებას;”:
ა.გ) მე-2 მუხლის პირველი პუნქტი შეიცვალოს და ჩამოყალიბდეს შემდეგი რედაქციით;

„1. სამსახური შედგება სამსახურის უფროსისა და მოხელეებისაგან.”.
ა.დ) მე-2 მუხლის მეორე პუნქტი ამოღებულ იქნეს.

ა.ე) მე-2 მუხლის მე-3 პუნქტი ჩამოყელიბდეს შემდეგი რედაქციით:
„3. სამსახურის საქმიანობას წარმართავს სამსახურის უფროსი, რომლის უფლებამოსილებები და სამსახურებრივი ფუნქციები განისაზღვრება გამგეობის დებულების მე-18 მუხლით და სამსახურის უფროსის სამუშაოთა აღწერილობით,
უფროსის არყოფნის შემთხვევაში უფროსის უფლება-მოვალეობას ასრულებას გამგებლის ბრძანებით სამსახურის ერთ-ერთი მოხელე.“.
ა.ვ) მე-2 მუხლის მე-4,5,6 პუნქტები ამოღებულ იქნეს;
ა.ზ) მე-3 მუხლის „ლ” და „მ” ქვეპუნქტები ამოღებულ იქნეს;
ა.თ) მე-4 მუხლი ამოღებულ იქნეს.

 2. ეს დადგენილება ამოქმედდეს გამოქვეყნებისთანავე.
საკრებულოს თავმჯდომარის 

მოვალეობის შემსრულებელი 


ბ. ვარდიშვილი






